**Vælger du at blive medlem skal der foretages følgende:**

Har du været medlem af folkekirken kontakter du menighedens præst, der foretager det fornødne..

Er du mellem 18 og 25 år betaler du et grundbeløb på kr.200,-

Er du over 25 år betaler du grundbeløb kr. 200,- og medlemsbidrag i 2018 på 1,95% af din skattepligtige indkomst.

For at kunne opkræve beløbet skal du give menighedens kasserer adgang til din digitale skattemappe.

Oplysningerne behandles strengt fortroligt og anvendes kun til beregning af medlemsbidrag.

Bemyndigelsen skal fornyes hvert 5. år. Herunder findes en vejledning i, hvordan bemyndigelsen foretages.

Du skal foretage dig følgende:

Gå ind på www.skat.dk, og log dig ind på din personlige skattemappe

 Klik på "profil" i menuen øverst til højre

 Klik på fanen "Autorisation af rådgivere/andre"

 Skriv valgmenighedens CVR-nummer i feltet: 27222013 (Hannæs)

 Sæt hak ud for "skatteattest". Udløbsdatoen sættes automatisk til om 5 år, hvilket er det maksimale.

 Klik på "Godkend" for at gemme ændringen!

 Log dig ud af skattemappen igen

Hvis man ikke har en computer, kan man i stedet tage en kopi af sin årsopgørelse og sende den til kassereren direkte.

Den skattepligtige indkomst efter personfradrag skal fremgå, resten kan overstreges, hvis man ikke ønsker, at kassereren får adgang til øvrige oplysninger

Medlemsbidraget, der beregnes ud fra det foregående års indkomst, opkræves over 2 rater i april og oktober. Begge opkrævninger udsendes samlet i marts.

**Har du underskrevet medlemskontrakt er medlemsbidraget fuldt fradragsberettiget på selvangivelsen. Menighedens kasserer indberetter beløbet til skat.**

Ønsker du af særlige årsager ikke at give adgang til dine personlige skatteoplysninger kan du alternativt selv beregne dit medlemsbidrag i 2018 med de 1,95 % af din skattepligtige indkomst + grundbeløbet.

Har du betalt kirkeskat og overgår til at betale medlemsbidrag, bør du tjekke på dine årsopgørelser at kirkeskatten ikke fortsat opkræves.

Hvis man har vanskeligheder vedrørende ovenstående, så kontakt kasserer Frank Koldsgaard

tlf. 24 28 02 86

mail: frank@koldsgaard.dk

**Husk at meddele ændringer til menigheden hvis du skifter adresse, telefon eller mail**